  Виталий Пронин Ветеранъёслы но ож мышкын ужамъёслы быдэн 4 но 2 сюрсэн сётоз элькун но. Вормонлы 75 ар тырмонэн валче шаерысьтымы 10 сюрс 860 ветеранъёс пенсизы борды ватсаса коньдон басьто. 2223 адями - та пӧлы пыро Быдӟым оже пыриськемъёс, соослэн кышноосы-картъёссы, "Жителю блокадного Ленинграда" знакен пусъемъёс, пичи дыръязы концлагере сюремъёс - 75 сюрс манетэн, 8637 ож мышкын ужамъёс – 50 сюрсэн. Тросэз кие коньдон вуиз ни. Та выплатаос висъямын федерал бюджетысь, Россиысь Президентлэн ВладимирПутинлэн указэзъя. Со сяна, ветеранъёслы но ож мышкын ужамъёслы быдэн 4 но 2сюрсэн сётоз элькун но. Та коньдонэз тросэз ветеранъёс озьы ик басьтӥзы ни. Вераны кулэ, кин та выплатаосты ӧз басьты на, соос доры почтальонъёс нимысьтыз ветлозы на. Сергей Захаров  